**MEGÁLLAPODÁS**

**– ingatlan és ingó eszközök ingyenes használatba adása tárgyában –**

amely létrejött egyrészről

## **Pér Község Önkormányzata**

székhely: 9099 Pér, Szent Imre utca 1.

adószám: 15727835-2-08

ÁHTI azonosító: 727837

képviseletében: Biliczki József polgármester

mint Átadó (a továbbiakban: Átadó)

és

**Győr-Moson-Sopron Vármegyei Petz Aladár Egyetemi Kórház**

székhely: 9024 Győr, Vasvári Pál u. 2-4.

adószám: 15366052-2-08

ÁHTI azonosító: 750826

képviseletében: Dr. Jávor László főigazgató

mint Átvevő (a továbbiakban: Átvevő)

(Átadó és Átvevő együttesen: Felek) között az alulírott helyen és időben.

**PREAMBULUM**

Felek rögzítik, hogy az egyes egészségügyi tárgyú törvények módosításáról szól 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény (a továbbiakban: Eatv.) vonatkozó rendelkezései alapján Átadó által végzett védőnői ellátás biztosítására vonatkozó feladat ellátására 2023. július 1. napjától Átvevő, mint az érintett védőnői körzet tekintetében illetékes irányító vármegyei intézmény köteles.

Az Eatv. 2023. július 1. napjától hatályos 6/B. §-a alapján Átvevő Átadóval együttműködésben gondoskodik a védőnői ellátásról. Az Eatv. 23. § (4)-(5) bekezdései alapján Átadó a 2022. december 31-én a védőnői ellátásra szolgáló ingatlan és ingó vagyonát e feladattól nem vonhatja el, és Átadó 2023. július 1. napjával köteles biztosítani Átvevő részére a 2023. június 30. napján a védőnői ellátásra szolgáló ingó és ingatlan vagyonnak az ingyenes használatát.

A fentiek alapján Átadó és Átvevő szerződést kívánnak kötni az alábbiak szerint.

1. A szerződés tárgya

Átadó a védőnői ellátásra szolgáló, jelen szerződés 1. számú mellékletében megjelölt ingatlanokat, illetőleg ingatlanrészeket (a továbbiakban: Ingatlanok), valamint a jelen szerződés 2. számú mellékletében megjelölt ingó eszközöket (a továbbiakban: Eszközök) Átvevő részére használatba adja (a továbbiakban (a továbbiakban Ingatlan(ok) és Eszközök együttesen: Vagyontárgyak).

Átvevő a Vagyontárgyakat használatba veszi a Vagyontárgyak használatára Átvevő díjfizetési kötelezettség nélkül, ingyenesen jogosult.

Átadó tájékoztatja Átvevőt, hogy a Vagyontárgyak jelen szerződés szerinti használatba átadásával kapcsolatban Átadó Pér Község Önkormányzatának képviselő-testülete a [\*] határozatában egyetértését fejezte ki.

1. A Vagyontárgyak birtokának átruházásra és használata

Felek rögzítik, hogy Átadó a Vagyontárgyak birtokát 2023.07.01. napjával ruházza át az Átvevő részére. Átadó nyilatkozik, hogy a használatba adott ingatlanvagyon, és valamennyi ingóvagyon a rendeltetésszerű használatra alkalmas.

Átadó kötelezettséget vállal arra, hogy 2023.06.30. napjáig a vagyonelemek Átvevő általi birtokba vételéhez szükséges intézkedéseket megteszi, így például ingatlanok esetében az ingatlanba való bejutást biztosító kulcsátadásról, riasztó kód közléséről köteles gondoskodni.

Átvevő a Vagyontárgyak használatával összefüggő jogait és kötelezettségeit a védőnői ellátás biztosítására irányuló közfeladatának ellátása céljából köteles gyakorolni. Átvevő köteles a Vagyontárgyakat rendeltetésszerűen használni.

Átadó a jelen szerződés hatályának fennállta alatt köteles biztosítani Átvevő részére, hogy Átvevő a Vagyontárgyakat birtokolni és használni tudja.

* 1. Az Eatv. 23. § (5) bekezdése alapján Pér Község Önkormányzata az alábbi ingatlan ingyenes használatát biztosítja Átvevő részére védőnői ellátásra:

9099 Pér, Szent Imre utca 3.; helyrajzi szám: 369/2

* 1. Átadó, az Átadó által kijelölt harmadik fél, valamint az ezek képviseletében eljáró személyek jogosultak ésszerű időben és – rendkívüli esemény kivételével – előzetes értesítést követően belépni az Ingatlanok területére annak érdekében, hogy ellenőrizzék, hogy a Vagyontárgyakat Átvevő a jelen szerződés rendelkezéseivel összhangban használja.

1. A Vagyontárgyak fenntartása és üzemeltetése
   1. Átadó köteles gondoskodni
2. a Vagyontárgyakhoz kapcsolódó közterhek viseléséről;
3. a vagyonelemek fenntartásáról, karbantartásáról, javításáról, helyreállításáról, biztosítva a mindenkori rendeltetésszerű használatra való alkalmasságot azon időtartam alatt, mely időtartamban az Átvevő védőnői feladatellátására köteles,
4. az Ingatlan fenntartásáról, karbantartásáról, javításáról, helyreállításáról, továbbá az Ingatlanok üzemeltetésével összefüggő alábbi szolgáltatások biztosításáról
5. az Ingatlan, valamint az Ingatlant magába foglaló épület közös használatú részeinek rendeltetésszerű használatát biztosító berendezések, felszerelések folyamatos karbantartása, ellenőrzése;
6. közüzemi szolgáltatások (elektromos energia, gáz, víz, csatorna, hűtés, fűtés, hulladék-elszállítás) biztosítása;
7. takarítás;
8. őrzés-védelem;
9. az Ingatlant magába foglaló épület kertjében található növényzet gondozása;
10. az Ingatlanon elérhető internet szolgáltatás;
11. az Ingatlanon elérhető vezetékes telefon és mobiltelefon szolgáltatás;
12. Átadó köteles továbbá gondoskodni a fentiekben nem részletezett és a védőnői feladatokhoz kapcsolódó, 2023.06.30. napján általa igénybe vett, vagy nyújtott szolgáltatásról,
13. a Vagyontárgyak rendeltetésszerű használatához kapcsolódó egyes – jelen szerződés 3. számú mellékletében részletezett – fogyóeszközök beszerzéséről és rendelkezésre bocsátásáról;
14. a Vagyontárgyak biztosításáról.

Átadó köteles a fentiekben írt kötelezettségeit olyan körültekintéssel végezni, hogy az Átvevő a védőnői feladatellátással kapcsolatos kötelezettségeit azon időtartam alatt, mely alatt ezen feladatok elvégzésére köteles, a feladat ellátásra lehetősége legyen. Amennyiben olyan előre nem látható váratlan körülmény áll be az Átadó oldalán, amely a feladatellátást veszélyezteti, akadályozza, úgy ezen körülményről Átadó haladéktalanul köteles az Átvevőt tájékoztatni és ezzel egyidejűleg gondoskodni az Átadó általi feladatellátáshoz szükséges vagyonelemek és szolgáltatások biztosítására.

* 1. Amennyiben a 3.1 pont szerinti feladatok elvégzése során az Ingatlanok Átvevő általi rendeltetésszerű birtoklása illetőleg használata nem biztosított, a munkálatok időtartamára Átadó csereingatlant köteles felajánlani Átvevő részére.
  2. Átvevő a Vagyontárgyak fenntartásával, üzemeltetésével összefüggésben felmerült egyes költségek Átadó részére történő megtérítésére az alábbiak szerint köteles:

Az Átvevő általi költségtérítés mértéke legfeljebb a védőnői feladatok ellátásával kapcsolatban az Átvevő részére a NEAK által megfizetett védőnői bér és járulékokkal csökkentett finanszírozás összege lehet. Ezen összeg mértékéről Átvevő köteles az információ általa történő megismerését követő legfeljebb 3 munkanapon belül Átadót tájékoztatni.

Szerződő felek rögzítik, hogy amennyiben az Átvevő által fizetendő költségtérítés maximumát meghaladja az Átadónál felmerülő igazolt tényleges költség, úgy a felek kötelesek egymással az elszámolás körében egyeztetni azzal, hogy a jelen szerződésben írtak módosítására kizárólag írásban a felek közös megegyezése alapján van lehetőség.

Átvevő a 3.1 b), c), d), e) és f) pont szerinti - feladatok ellátásával, az üzemeltetéssel, és a vagyontárgyak fenntartásával összefüggésben Átadónál felmerült - költségeket köteles megtéríteni.

* 1. Felek megállapodnak, hogy jelen szerződés hatálya alatt Átadó az Átvevőnek a Vagyontárgyak fenntartásával, üzemeltetésével összefüggésben fennálló megtérítési kötelezettsége körébe eső szerződést kizárólag Átvevő előzetes írásbeli hozzájárulásával jogosult kötni, kivéve a közüzemi szolgáltatásokra irányuló szerződéskötést.
  2. A Vagyontárgyak fenntartásával, üzemeltetésével összefüggésben felmerült, Átadó által a 3.4 pontban foglalt kötelezettség megszegésével megkötött szerződésből eredő költségek megtérítésére Átvevő nem köteles, továbbá Átadó az Átvevő által esetlegesen megfizetett költségtérítés visszafizetésére köteles.
  3. A Vagyontárgyak fenntartásával, üzemeltetésével kapcsolatos költségek megtérítése kapcsán Felek az alábbiak szerint számolnak el egymással

Átadó kötelezettséget vállal, hogy a tárgyhónapot követő második hónap 25. napig tovább számlázza a vagyontárgyak fenntartása és üzemeltetése kapcsán ténylegesen felmerült, jelen megállapodás 3.1 pontja szerinti költségeket a 3.1.a) pont kivételével.

A ténylegesen felmerült költségek tételes elszámolása az alábbiak szerint történik:

* Átadó köteles a tárgyhót követő második hónap 10. napjáig megküldeni Átvevő részére a jelen szerződés 3. számú melléklete szerinti minta dokumentum alapján elkészített költség-kimutatást, továbbá az elszámolás tárgyát képező ténylegesen felmerült költségek felmerülését igazoló okiratok – így különösen számla, munkalap) – másolatát;
* Átadó által fentiek szerint megküldött okiratok alapján, Átvevő a tárgyhót követő második hónap 20. napjáig köteles Átadó teljesítését igazolni.

Átvevő részéről a Vagyontárgyak fenntartásával, üzemeltetésével kapcsolatos költségek megtérítésével összefüggő teljesítés igazolására Átvevő főigazgatója jogosult.

A számla kifizetése annak kézhezvételétől számított 30 napon belül esedékes.

1. Kártérítési és helytállási kötelezettség, biztosítás

Bármelyik fél felelősséggel tartozik és köteles megtéríteni a másik félnek minden olyan kárt, amely azzal kapcsolatban merül fel, hogy az egyik fél megszegte a jelen szerződésből fakadó bármely kötelezettségét vagy a jelen szerződésben adott szavatossági és egyéb nyilatkozatai valótlannak bizonyultak.

Átvevő felelősséggel tartozik és köteles megtéríteni az Átadónak a Vagyontárgyak használatával összefüggésben felmerült azon kárt, amely a Vagyontárgyak Átvevő általi nem rendeltetésszerű használatából ered. Átvevő felel minden olyan kárért, amelyet a Vagyontárgyak rendeltetésellenes használatával Átadónak, illetve harmadik személynek okoz, ideértve a hatósági és jogszabályi előírások be nem tartásával okozott károkat is.

* 1. Átadó köteles a Vagyontárgyak vonatkozásában a jelen szerződés hatályának fennállta alatt megkötni, vagy a már meglévő teljeskörű vagyonbiztosítását folyamatosan fenntartani.
  2. Átvevő vállalja, hogy jelen szerződés hatályának fennállta alatt folyamatosan érvényes az általa végzett védőnői tevékenységre kiterjedő szakmai felelősségbiztosítást tart fenn.

1. A szerződés hatálybalépése és időtartama, a szerződés megszűnése

Felek rögzítik, hogy jelen szerződés **2023. július hó 01**. **napján lép hatályba és határozatlan időtartamra szól.**

Jelen szerződést a Felek közös megegyezés alapján, írásbeli megállapodással módosíthatják vagy szüntethetik meg.

A jelen ingyenes használati szerződés alapjául szolgáló jogszabályi kötelezettség megszűnését követően, bármelyik Fél jogosult jelen szerződést 60 napos felmondási idővel, indokolás nélkül felmondani.

Átvevő jelen szerződés tárgyát képező bármely Eszköz visszaadását bármikor jogosult felajánlani, Átadó pedig köteles az visszaadásra felajánlott Eszköz 5 napon belül történő átvételére. Az Átvevő által visszaadásra felajánlott Eszköz birtokának Átadóra történő visszaruházásával az érintett Eszköz tekintetében jelen szerződés megszűnik, és a vonatkozó birtokátruházási jegyzőkönyv jelen szerződés elválaszthatatlan mellékletét képezi.

A jelen szerződés bármely okból történő megszűnése esetén Átvevő köteles a Vagyontárgyak birtokát Átadóra átruházni.

1. Egyéb rendelkezések

Átadó szavatosságot vállal azért, hogy a Vagyontárgyakra vonatkozóan – a jelen szerződésben esetlegesen megjelölt személyeken túlmenően –harmadik személynek nincs olyan joga, amely Átvevőt használati jogának gyakorlásában korlátozná, vagy akadályozná.

Felek kötelezik magukat, hogy a jelen szerződés hatálya alatt egymással együttműködnek, egymás feladatainak teljesítését kölcsönösen segítik és minden, a feladatok maradéktalan ellátásához szükséges információt egymás számára biztosítanak. Felek vállalják, hogy jelen szerződés teljesítése során folyamatosan tájékoztatják egymást a szerződés teljesítéséről és az ahhoz kapcsolódó körülményekről, illetve egyeztetnek minden olyan esemény tekintetében, amely a jelen szerződésben foglaltak teljesítésére hatással lehet.

Felek a jelen szerződés teljesítésével kapcsolatos közleményeiket (értesítés, nyilatkozat) személyesen, ajánlott levélben, e-mailen vagy telefonon juttatják el egymáshoz. A telefonon közölt közleményt e-mailben vagy ajánlott levélben meg kell erősíteni Az értesítésben foglaltak akkor lépnek érvénybe, amennyiben azt – igazoltan – kézbesítették. Az e-mailben közölt közleményeket az átvétel igazolásának érdekében – továbbítás előtt – a Feleknek olvasási igazolás kérésével kell ellátniuk. Felek megállapodnak, hogy a jelen Szerződés teljesítési körén kívüli, a jelen Szerződéssel összefüggő lényeges nyilatkozataikat tértivevényes ajánlott levélben közlik egymással, azzal, hogy a közlés időpontja a tértivevényen igazolt átvétel napja. Amennyiben a levél „nem kereste”, „az átvételt megtagadta” vagy „ismeretlen helyre költözött” postai értesítéssel érkezik vissza, ez esetben a levél a postai kézbesítés második megkísérlésének napját követő 5. (ötödik) munkanapon kézbesítettnek tekintendő.

A Felek rögzítik, hogy a Felek kapcsolattartói az alábbi személyek:

|  |  |
| --- | --- |
| Név: Fekete Zsuzsanna |  |
| Telefon: +36 20/2347845 |  |
| E-mail: penzugy@per.hu |  |

Az Átvevő kapcsolattartója:

|  |
| --- |
| Név: Varga Márta |
| Telefon: 20/290-2010 |
| E-mail: vedonok@petz.gyor.hu |

A kapcsolattartó személy adataiban bekövetkező változás esetén a jelen szerződés módosítása nem szükséges, azonban a Felek kötelesek a kapcsolattartó személyek adataiban bekövetkező változásról a másik felet haladéktalanul írásban értesíteni.

* 1. Felek kölcsönös kötelezettséget vállalnak arra, hogy a jelen megállapodással és annak teljesítésével összefüggésben tudomásukra jutott valamennyi üzleti és egyéb adatot vagy információt titokként kezelnek. Ezen adatokat és információkat a másik Fél előzetes, kifejezett hozzájárulása hiányában semmilyen formában sem közvetve, sem közvetlenül nem tárják fel harmadik személyek részére. A titoktartási kötelezettség a jelen megállapodás megszűnését követően is korlátlan ideig terheli a feleket. A titoktartási kötelezettség és korlátozás nem vonatkozik a Feleket jogszabály alapján terhelő adatközlési kötelezettség teljesítésére, valamint Felek irányító illetőleg döntéshozó szervei, valamint működésüket vagy gazdálkodásukat ellenőrző szervek képviselői, továbbá a Felek jogi, számviteli vagy más szakmai tanácsadói részére történő szükséges és megengedett mértékű adatközlésre.
  2. Felek kötelezik magukat arra, hogy védik és megőrzik a jelen szerződés teljesítése során tudomásukra jutott személyes adatokat, és minden erőfeszítést megtesznek annak érdekében, hogy azok megfelelő védelmét biztosítsák. A felek a szerződéssel összefüggésben kezelt személyes adatokat kizárólag a cél eléréséhez szükséges mértékben és ideig, a megfelelő jogalap rendelkezésre állása esetén kezelik. A felek képviselői, a szerződés teljesítésében közreműködő személyek és a kapcsolattartók adatait az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (2016. április 27.) rendelkezései szerint kezelik és biztosítják az érintettek megfelelő tájékoztatását.
  3. Felek a jelen szerződés teljesítésével kapcsolatos nyilatkozataikat a jelen szerződésben foglaltak szerint közlik egymással. A kapcsolattartásra kijelölt személyek változásáról a Felek kötelesek egymást haladéktalanul írásban tájékoztatni, ami a jelen szerződés külön módosítását nem igényli.
  4. Jelen szerződés bármely pontjának érvénytelensége nem hat ki jelen szerződés egészére, az nem érinti jelen szerződés egyéb rendelkezéseinek érvényességét, kivéve, ha a Felek az érintett rendelkezések nélkül a jelen szerződést nem kötötték volna meg. Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
  5. Amennyiben a szerződés teljesítése során a Felek között vita merülne fel, azt elsődlegesen megkísérlik peren kívül, közös megegyezéssel rendezni.
  6. Felek nyilatkoznak, hogy a nemzeti vagyonról szóló 2011. évi CXCVI. törvény szerinti átlátható szervezetnek minősülnek.
  7. Jelen szerződésben nem szabályozott kérdésekben a hatályos magyar jogszabályok az irányadóak.
  8. Jelen szerződés elválaszthatatlan mellékletét képezik:

1. Ingatlanok listája
2. Eszközök listája
3. Kimutatás rendszeresen felmerülő feladatok tervezhető kiadásairól, a tényleges felhasználásról
   1. Jelen szerződés 2 egymással mindenben megegyező példányban készült, melyből 1 példány Átadót, 1 példány Átvevőt illeti.
   2. Felek jelen szerződést elolvasták, annak szövegét közösen értelmezték, tartalmát megértették, és mint akaratukkal mindenben egyezőt helybenhagyólag aláírják.

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | [\*], 2023. [\*] |  | | **[\*] Önkormányzat**  Átadó  Biliczki József  polgármester  Pénzügyileg ellenjegyzem:  [\*], 2023. [\*]  Nagy Katalin  gazdálkodási előadó |  | | |  | | --- | | [\*], 2023. [\*] |   **Győr-Moson-Sopron Vármegyei**  **Petz Aladár Egyetemi Oktató Kórház**  Átvevő  Dr. Jávor László  főigazgató  Pénzügyileg ellenjegyzem:  [\*], 2023. [\*]  Komonszky Krisztina  gazdasági igazgató |